Դմիտրի Միրիմանով

Դմիտրի Միրիմանով (. ), հայկական ծագումով շվեյցարացի մաթեմատիկոս։ 1900 թվականին դարձել է մաթեմատիկական գիտությունների դոկտոր։ Դասախոսել է Ժնևի և Լոզանի համալսարաններում։ Նշանակալի ավանդ է ներդրել հատկապես աքսիոմատիկ բազմությունների և թվերի բազմությունների տեսություններում՝ մասնավորապես կապված Ֆերմայի վերջին թեորեմի հետ, ինչի առնչությամբ Միրիմանովը Առաջին համաշխարհային պատերազմի նախօրյակին նամակագրություն է ունեցել Ալբերտ Այնշտայնի հետ։ Շրջանառության մեջ է դրել ինքնապատկան բազմություն եզրույթը։

Կենսագրություն 

19 տարեկանում Դմիտրի Միրիմանովը իր ծննդավայրից՝ Ռուսաստանի Պերեսլավլ Զալեսկի քաղաքից ուսանելու նպատակով մեկնել է ֆրանսիական Մոնպելիե, ապա՝ Փարիզ, որտեղ աշակերտել է Ժան-Կլոդ Բուկեին, Էմիլ Պիկարին, Պոլ Ապելին, Շառլ Էրմիտին, Անրի Պուանկարեին ։ Այնուհետև նա մեկնել է Ժնև, ստացել է շվեյցարական քաղաքացիություն, 1900 թվականին էլ՝ գիտությունների դոկտորի աստիճան։ 1901 թվականից մինչև 1936 թվականը դասավանդել է Ժնևի համալսարանում 1901-1936 թվականներին, որտեղ նրան շնորհվել է պրոֆեսորի կոչում։ Միրիմանովը որոշ ժամանակ դասախոսել է նաև Լոզանի և Ֆրիբուրգի համալսարաններում։

1897 թվականին դարձել է Մոսկվայի մաթեմատիկական ընկերության անդամ 
Նա պատվավոր դոկտորի կոչում է ստացել Լոզանի (1937) և Լիոնի (1941) համալսարաններից։ Ֆունդավորված դասերի մաթեմատիկական պարադոքսը կոչվել է Միրիմանովի անունով։

2008 թվականին հրատարակած հոդվածներից մեկում Մարկ Ռենոն ցույց է տվել, որ Բերտրանի թեորեմի լուծման համար կիրառվող արտացոլման մեթոդի հեղինակը ոչ թե Դեզիրե Անդրեն է, ինչպես սխալմամբ համարվել է երկար ժամանակ, այլ՝ Դմիտրի Միրիմանովը։

Երկեր 
D. Mirimanoff, "Sur la Congruence (rp−1 − 1):p ≡ qr," Journal für die reine und angewandte Mathematik 115 (1895), pp. 295–300 . Some corrections are given in the 1937 paper below.
D. Mirimanoff, "Sur le dernier théorème de Fermat et le Critérium de M. A. Wieferich," L'Enseignement Mathématique 11 (1909), pp. 455–459  .
D. Mirimanoff, "Sur le dernier théorème de Fermat," Comptes rendus hebdomadaires des séances de l'Académie des Sciences 150 (1910), pp. 204–206; a revised and expanded version of this paper appeared under the same title in Journal für die reine und angewandte Mathematik 139 (1911), pp. 309–324 .
D. Mirimanoff, "Sur les nombres de Bernoulli," L'Enseignement Mathématique 36 (1937), pp. 228–235  .
 Mirimanoff, D. (1917). Les antinomies de Russell et de Burali-Forti et le problème fondamental de la théorie des ensembles. Enseignement mathématique. Vol. 19, 37-53.

Ծանոթագրություններ

Գրականություն 
 Vandiver Les travaux mathematiques de Dimitry Mirimanoff, L Enseignement Mathematique, Band 39, 1942–1950, mit Publikationsliste, doi:10.5169/seals-515802, S. 169–179

Արտաքին հղումներ 
 
 Публикации Д. С. Мириманова на сайте Zentralblatt MATH

Սեպտեմբերի 13 ծնունդներ
Շվեյցարացի մաթեմատիկոսներ
20-րդ դարի մաթեմատիկոսներ
Ժնևի համալսարանի շրջանավարտներ
Հայ մաթեմատիկոսներ
Մաթեմատիկոսներ այբբենական կարգով
ՀԹՎ 2023 հոդվածներ